PRINC ผนึก RATCH ลงทุน 463 ลบ. ผุดโรงพยาบาลใหม่ 59 เตียง
PRINC ร่วมทุน RATCH จัดตั้งบริษัทใหม่ “พริ้นซิเพิล เฮลท์แคร์-สกลนคร” สร้างโรงพยาบาลแห่งใหม่ ขนาด 59 เตียง มูลค่าลงทุน 463 ลบ.
PRINC ร่วมทุน RATCH จัดตั้ง “พริ้นซิเพิล เฮลท์แคร์-สกลนคร” สร้างโรงพยาบาลแห่งใหม่ ขนาด 59 เตียง มูลค่าลงทุน 463 ลบ.
22 ธ.ค. 2564

บริษัท พริ้นซิเพิล แคปิตอล จำกัด (มหาชน) หรือ PRINC เปิดเผยว่า บริษัท พริ้นซิเพิล เฮลท์แคร์ จำกัด ซึ่งเป็นบริษัทย่อยที่ PRINC ถือหุ้น 100% จัดตั้งบริษัทย่อยใหม่ภายใต้ชื่อบริษัท พริ้นซิเพิล เฮลท์แคร์-สกลนคร จำกัด เพื่อประกอบธุรกิจโรงพยาบาล โดยมีบริษัท พริ้นซิเพิล เฮลท์แคร์ จำกัด ถือหุ้น 75% และ บริษัท ราช กรุ๊ป จำกัด (มหาชน) หรือ RATCH ถือหุ้น 25% ทุนจดทะเบียน 300,000,000 บาท แบ่งออกเป็น 30,000,000 หุ้น มูลค่าที่ตราไว้หุ้นละ 10 บาท
สำหรับวัตถุประสงค์ของการจัดตั้งบริษัทดังกล่าวเพื่อประกอบธุรกิจโรงพยาบาล ขนาด 59 เตียง โดยจะเช่าที่ดินขนาด 14 ไร่ และก่อสร้างโรงพยาบาล มูลค่าเงินลงทุนรวมทั้งสิ้น 463 ล้านบาท ประกอบไปด้วยค่าก่อสร้างสิ่งปลูกสร้าง ค่าอุปกรณ์เครื่องมือทางการแพทย์ ระบบเทคโนโลยีสารสนเทศ และเงินทุนหมุนเวียน